送賢上人歸雲門菴
作者：韓駒
朝代：宋

paragraphs: 雲門秀色連雲居，石林參天冬不枯。
溪迴彷彿菜葉下，路轉崔嵬茆屋孤。
上人一口盡諸佛，肯顧世上羣兒愚。
獨尋龐老不憚遠，此事古有今人無。
我窮活計依精廬，千年香火勤朝晡。
遠來無物可祗待，苦筍淡粥同齋盂。
翻然别我出門去，春雨趁耕薑芋區。
不須領衆強自苦，一庵高卧真良圖。